Energetika vazirligi elektromobillarni quvvatlantirish stansiyalari tarmog‘ini rivojlantirish dasturini taqdim etadi

O‘zbekistonda elektromobillarni quvvatlantirish stansiyalari tarmog‘i rivojlantiriladi. Bu haqda Energetika vazirligi matbuot xizmati xabar berdi.
2022 yilning 4-choragiga qadar elektromobillarni quvvatlantirish stansiyalari tarmog‘ini yaratish va rivojlantirish yuzasidan chora-tadbirlar dasturi ishlab chiqiladi.
Bunda, respublikada faoliyat yuritayotgan AGTKSh, AYoQShlarda, aholi ko‘p yig‘iladigan obektlar hududlarida elektr quvvatlantirish, shu jumladan qayta tiklanuvchi energiya manbalari yordamida quvvatlantirish stansiyalari o‘rnatilishi nazarda tutiladi.
Bu jarayonda kerakli uskunalar mahalliy ishlab chiqaruvchilardan sotib olinishiga alohida e’tibor beriladi.
Avvalroq, O‘zbekistonda Volkswagen elektromobillarini ishlab chiqarish yo‘lga qo‘yilishi mumkin ekani xabar berilgandi.